
Bóðlsinai var serkneskur konúngur í Granada, sem átti 
einkason, að nafni Ahmed; kölluðu hirðmenn hans 
sveininn að auknafni al Kamel, eða hinn fullkomna, 
af því þeir þóktust sjá á honum ljós merki þess, að hann 
mundi verða afbragð annara manna. þessu voru og sljörn- 
uspámennirnir samdóma og spáðu þeir því, að hann 
mundi verða hinn algjörvasti og hamíngjusamasti konúngur. 
Samt vofði eitt ský yfir forlögum hans og sló þó á það 
rósfögrum lit. Það lá fyrir honum, að verða ástamaður 
mikill og rata í háskasemdir útaf því. En sú var bót í 
máli, að yrði öllum ginníngum ástarinnar bægt frá honum 
þángað til hann yrði fulltíða, þá átti hann hina sælustu og 
rósömustu æfi fyrir höndum. 

Til þess að koma í veg fyrir hættur þessar, réði konúng- 
ur það af, að uppala son sinn á afskekktum og einslegum 
stað, þarsem hann aldrei sæji kvennmann eða heyrði ástir 
nefndar á nafn. Lét hann því gera skrautlega höll á kletta- 
brúninni fyrir ofan Alhambra, innanum inndæla aldinreiti, 
og lykja háum múrum á alla vega; sú höll heitir nú Gen- 
eralife. Var kóngsson lokaður inni í höll þessari og falinn 
fræðslu og gæzlu Ebens Bónabbens, sem var allra arabiskra 
spekínga fjölfróðastnr og óskemmtilegastur; hafði hann dvalið 
lengstum æfi sinnar á Egyptalandi og lagt þar stund á 
helgiskurðar letur; hafði hann og leitað innan um legstaði 
og pyramída og mundi honum þykja egypzk múmía fegri 

en hin fríðasta ýngismey. Var vilríngnum skipað að kenna. 


kóngssyni allskonar fróðleik, en eitt var þó undanskilið, 
því hann skyldi sjá svo um, að hann ekkert fengi að vita 
um áslina. „Gæt þú hverrar varúðar, sem þér þykir við 
eiga,“ mælti konúngur, „en minnstu þess Eben Bónabben ! 
að ef sonur minn nemur nokkuð af hinni forboðnu fræði, 
meðan hann er undir þinni umsjón, þá varðar það lífi 
þínu.“ Þegar Eben Bónabben heyrði orð þessi, brá kulda- 
legu brosi yfir hinn þurlega svip hans; „verið þér,“ mælti 
hann, „eins óhræddur um son yðar, einsog eg er um höfuð 
mitt. Er nokkur von til þess, að eg kenni slíkan hégóma?“ 
Heimspekingurinn hafði nú vandlega gætur á kóngssyni, 
og óx hann og dafnaði þar í höllinni. Tveir svartir þrælar 
voru til að þjóna honum, og báðir mállausir; þekktu þeir 
ekkert til ásta, enda hefðu þeir ékki getað lýst kunnáttu 
sinni fyrir kóngssyni, þó þeim hefði verið veitt hún. Lagði 
Eben Bónabben alla stund á að mennta hann og leitaðist 
við að kenna honum hin dularfullu egypzku fræði, en í 
Þeim varð kóngssyni lítilla framfara auðið og sást það 
fljótt, að hann var með öllu óhæfur til heimspekilegra iðkana. 
Annars var hann af úngum kóngssyni að vera, furðan- 
lega eptirlátur og fús á að hlýða öllum áminníngum, og 
fór hann jafnan að ráðum kennara síns. Hann stríddi við 
sig að geispa ekki undir hinum laungu og lærdómsríku 
kenningum Eben Bónabbens; nam hann af honum margs- 
konar fróðleik, þó ekki yrði hann djúplærður í neinu, og 
náði hann farsællega tuttugasta árinu; var hann þá furðu- 
verk konúnglegrar speki, en með öllu ófróður um ástina. 
En um þetta leyti sást samt nýbreytni nokkur á háitum 
hans. Hann hætti alveg við lærdómsverk sín og fór að 
reika um aldingarðana og sitja hjá gosbrunnunum einsog 
í leiðslu. Honum hafði meðal annars verið kennt dálítið til 

hljóðfæra listar, og varði hann mestöllum tíma sínum til að 
iðka hana. Spekingurinn Eben Bónabben varð undireins 
áhyggjufullur og reyndi til að útrýma þessum hégóma 
grillum með bókstafareikningi, — en kóngssonur færðist 
undan með andstygð. „Eg hata bókstafareikníing,“ sagði 
hann, „eg hef hina mestu óbeit á honum; eg þarf einhvers, 
sem betur talar til hjartans.“ 

Vitríngurinn Eben Bónabben hristi höfuðið, er bann 
heyrði kóngsson mæla svo. „Nú er útséð um heimspekina,“ 
hugsaði hann með sér. „Kóngsson veit nú, að hann á 
hjarta í brjósti sér.“ — Hann hafði vandlega gætur á læri- 
sveini sínum, og sá hann, að hin leynda ástarblíða bans var 
vakin og vantaði aðeins eitthvað, er ást hans gæti komið 
niður á. Hann ráfaði um lystigarðana frá sér numinn af 
geðshræringum, er hann eigi gat gert sjálfum sér grein 
fyrir. Stundum sat hann hugfánginn, einsog hann væri að 
dreyma; tók hann þá fiðlu sína og náði hinum bjarinæm- 
ustu hljóðum úr strengjum hennar, þvínæst fleygði hann 
henni frá sér og andvarpaði ótt og títt. 

Þelta elskuríka hugarfar fór nú að hneigjast að dauð- 
um hlutum; hann átti sér blóm, sem hann unni öðrum 
fremur og rækti þau með ástríkri alúð ; þvínæst fór hann 
að leggja ást á ýms tré og var þar einkum eilt fagur- 
vaxið með drúpandi laufum og limum; að því var hann 
mjög elskur, hengdi hann blómhrínga á greinar þess, 
saung kvæði því Ul lofs og lék undir með fiðlu sinni. 

Vitríngurinn Eben Bónabben varð hugsjúkur útaf þessum 
skapbrigðum lærisveins síns. Hann sá að það var komið 
á fremstu nöfina, að hann kæmist að hinni forboðnu kunn- 
állu og gæti hið minnzta alvik orðið til þess. Varð hann 
því hræddur bæði um kóngsson og sjálfan sig og vatt 
bráðan bug að því, að slíta kóngsson frá freistingum þeim, 

er í aldingarðinum voru og lokaði hann inni í hæzia turni 
hallarinnar. Þar voru fögur herbergi og víðsýni mikið, 
og mændi turninn hátt yfir alla blómreitina og hina töfr- 
andi lundi, sem höfðu svo mikil áhrif á hjarta Ahmeds. 

En hvað skyldi nú gera til að sætta hann við varðhald 
þetta og hafa af honum leiðindin? hann hafði numið allan 
þann fróðleik, sem skemmtun gat verið að, og bókslafa- 
reikning tjáði ekki að nefna á nafn. Það vildi til allrar 
hamingju að Eben Bónabben hafði á Egyptalandi numið 
fuglamál af Rabbina nokkrum frá Gyðingalandi; hafði það 
gengið til hans niður í ættir frá Salómoni hinum spaka, 
en hann hafði numið það af drottníngunni frá Shebu. 
Kóngsson brást glaður við, er hann heyrði um þessa náms- 
grein talað og stundaði hann hana með slíku kappi, að 
hann varð fljótt jafnsnjallur meistara sínum. 

Nú var turninn honum ekki leingur neinn einverustaður, 
því nú hafði hann nóga lagsbræður til viðtals. Hinn fyrsti 
kunníngi hans var fálki. sem. hafði hreiðrað sig í glufu 
einni í turninum og flaug hann þaðan í allar áttir tl að 
leita sér bráðar. Kóngssyni varð hann lítt að skapi. Hann 
var ekki annað en víkingur, mikill í munni og raupsamur, 
og talaði aldrei nema um stríð og styrjöld og hin stór- 
kostlegustu hervirki. 

Þarnæst kynntist hann uglu; það var fjarska spekings- 
legur fugl, geysi höfuðstór með starandi glirnur; sat hún 
allan daginn í veggjarholu einni og var að ránghvolfa í 
sér augunum, en um nætur flaug hún út. Hún þóktist 
vera stórvitur, talaði um stjörnufræði og túnglið og lézi 
vera fjölkunnug; var hún og mjög hneigð til yfirnáttúrlegra 
vísinda og þókti kóngssyni enn leiðinlegra að heyra á 
hana en Eben Bónabben. 

é Þá var þar og leðurblaðka ein, sem liðlángan daginn 

var að flökta útí skúmaskoti í hvelfíngu einni, en flaug 
jafnan úl í ljósaskiptunum og sletti vængjunum. Hún hafði 
óljósar hugmyndir um alla hluti, hæddist að því, sem hún 
þó valla hafði séð og var sem hún ekki hefði gaman af 
neinu. 

Auk þessara þriggja var svala ein, sem kóngssyni gazi 
vel að í fyrstu. Hún var tölug, en hafði aldrei eirð á sér, 
mesti málskaps fugl og var á sífeldu flökti. Hún kunni 
ekkert meira enn til hálfs og fór á hundavaði yfir allt, en 
þóktist samt vita allt út í hörgul, þó hún vissi ekkert til 
hlítar. 

Þetta voru nú allir þeir vinafuglar, sem kóngssyni 
gafst kostur á að tala við túngumál það, er hann var nýbúinn 
að nema; turninn var hærri en svo, að aðrir fuglar kæmu 
þángað að jafnaði. Varð kóngsson fljótt leiður á þessum 
hinum nýju kunningjum sem hvorki töluðu hyggilega né 
hjartnæmilega, og fór hann smámsaman að gerast einrænn 
einsog fyrri. í 

Leið svo velurinn, en vorið fór í hönd, blómlegt, gróður- 
sælt og fullt af ángandi sætleik, byrjaði þá og hinn un- 
unarsæli tími, er fuglar hreiðra sig og unnast. — Þá hófst 
allt í einu sætur fuglasaungur með hljóðfögrum klið í lund- 
um og lystigörðum hallarinnar, og barst hljómurinn upp 
til kóngssonar þángað sem hann sat einmana í turninum. 
Heyrði hann kveðið í öllum áttum hið sama: ást—ást—ást, 
súngið og endursúngið með fjölbreyttum hljóðum og rödd- 
um; hlýddi kóngsson þegjandi á saunginn einsog í leiðslu. 
„Hvað er þessi ást?“ hugsaði hann með sér, „það er einsog 
hún uppfylli allan heiminn og þó þekki eg ekkert til hennar.“ 
— Leitaði hann því til fálkans, kunningja síns, til þess að 
verða þess vísari. En vígafuglinn svaraði honum með fyr- 
irlitningu: „þú verður að fara niður á jörðina og spyrja 

hina friðsömu alþýðu fugla, sem eru skapaðir til að verða 
okkur loptkonúngunum að bráð. Hernaður er mitt starf 
og hef eg yndi af bardögum. Er þar stutt af að segja, eg 
er vígafugl og þekki ekkert til þess, sem kallað er ást. 

Kóngsson gekk burt frá honum með andslygð og fór 
til uglunnar, þarsem hún kúrði ein sér. „Uglan er spekt- 
arfugl,“ hugsaði hann með sér, „og má vera, að hún geti 
leyst úr spurníngu minni.“ Beiddi hann þá ugluna að segja 
sér, hvað þessi ást væri, sem allir fuglarnir í lystiskóg- 
unum væru að kveða um. 

Þá setti uglan á sig svip, svo að sjá mátti, að henni 
þókti tign sinni misboðið.  „Nóttunum ver eg til bók- 
náms og ransókna,“ mælti hún „en á daginn sit eg í holu 
minni og grufla útí það, sem eg hef lært. Hvað saungfugl- 
ana snertir, sem þú minnist á, þá virði eg þá þess ald- 
rei að hlýða á þá — eg fyrirlít þá og yrkisefni þeirra. 
Guði sé lof, að eg ekki kann að sýngja; eg er heimspekingur 
og þekki ekkert til þessarar svonefndu ástar.“ 

Nú gekk kóngsson til hvelfingarinnar, þarsem leður- 
blaðkan hékk á löppunum, og bar sömu spurninguna upp fyrir 
hana. Leðurblaðkan fitjaði með ólundarsvip upp á nefið 
og mælti önuglega: „því ertu að glepja morgunsvefn minn 
með slíkri hégóma spurningu?“ Eg flýg aldrei út nema í 
rökkrinu, þegar allir fuglar sofa og skipti eg mér aldrei 
af þeirra högum. Eg er hvorki fugl né dýr og þakka eg 
guði fyrir. Eg hef komizt að illsku þeirra allra og ber 
eg því hatur til þeirra; í stultu máli, eg er mannhatari og 
þekki ekkert til þessarar svonefndu ástar.“ 

Nú leitaði kóngsson til svölunnar, því ekki var á öðru 
völ, og kallaði til hennar í því hún var að kríngsólast 
um efstu brúnina á turninum. Var þá ákaflega mikill así 
á svölunni einsog vant var og gaf hún sér valla tíma til að 

svara. „Eg segi þér það satt,“ mælti hún, „eg hef svo mörg 
opinber störf að annast og á í svo mörg horn að líta, að eg hef 
engan tíma til að hugsa um þesskonar efni. Eg þarf að 
vilja ólal staða á degi hverjum og grennzlast eptir ótal mál- 
efnum svo eg hef ekki svo mikið sem augabragðs tóm til 
þessara hégómlegu smámuna. Svo eg ekki eyði mörgum 
orðum, þá er eg heimsborgari og þekki ekkert til hinnar 
svonefndu ástar.“ Að svo mæltu þaut svalan niður í 
dalinn og hvarf samstundis úr augsýn. 

Kóngsson sat eptir hálfrínglaður og þókii von sín hafa 
illa brugðizt, en forvitni hans örfaðist því meira, sem örð- 
ugra reyndist að fullnægja henni. Meðan hann sat þarna 

í þúngu skapi, kom öldúngurinn fóstri hans í turninn. 
Kóngsson hljóp á móti honum með asa. „Spakvitri Eben 
Bónabben!“ mælti hann, „þú hefir kennt mér mikið af 
vizku þessa heims; en eilt er þó, sem eg er með öllu 
ófróður um og þess vildi eg verða vísari.“ 

„Kóngsson“, svaraði Eben Bónabben, „þarf ekki annað 
en að bera upp spurninguna, og allt, sem er fyrir innan 
það svið, sem markað er þekkíngu minni, skal vera honum 
til reiðu.“ 

„Seg mér,“ mælti Ahmed, „þú, sem ert allra spekínga 
djúpvitrastur, hverrar náttúru er sá hlutur, sem nefnist ástP“ 

Þá var einsog Eben Bónabben væri lostinn reiðarslagi, 
svo brá honum við. Hann skalf og bliknaði upp í framan 
og þókti honum, sem höfuðið sæti laust á milli axla sér. 

„Hvernig gat þér kóngsson minn!“ mælti hann, „komið 
til hugar að spyrja að þessu, hvar hefir þú numið slíkt 
hégóma orð?“ 

Kóngsson leiddi hann útað turnglugganum. „Hlustaðu 
á Eben Bónabben!“ mælti hann. Spekíngurinn hlustaði. 
Næturgalinn sat í þéttum runni fyrir meðan turninn og 

gól mansaunga til rósarinnar, unnustu sinnar; hljómaði 
fagur saungur frá hverjum blómkvisti og hverjum skógar 
lundi og ást—ást—ást var hið óbreytta kvæðisefni. 

„Mikill er drottinn!“ mælti spekíngurinn Bónabben. 
„Hver mundi treysta sér til að dylja leyndardóm þenna fyrir 
mannlegu hjarta, þegar jafnvel fuglar himinsins taka sig 
saman um að koma honum upp ?* 

Að svo mæltu víkur hann sér að Ahmed og segir: „Kóngs- 
son minn! lokaðu eyrum þínum fyrir þessum tælandi saung. 
Lokaðu hugskoti þínu fyrir þessari háskalegu þekkingu. Vita 
skaltu, að ást þessi ollir helfingi þeirra hörmúnga, sem 
kvelja dauðlega menn. Hún veldur dylgjum og fjandskap 
milli bræðra og vina, og hljótast af launvíg og róstusamir 
bardagar. - Henni fylgja áhyggjur og harmar, daprir dagar 
og svefnlausar nætur. Hún kemur kyrkíngi í blóma æskunnar 
og spillir gleði hennar; hún veldur harmi og meinsemdum 
ótímabærrar elli. Guð láti þig. kóngsson minn! vera 
með öllu ófróðan um það, sem kallað er ást“. 

Vitríngurinn Eben Bónabben gekk á burt í skyndi, og 
sat kóngsson eptir þúngt hugsandi útaf þessu. — Hann 
leilaðist við að útrýma því úr hjarta sínu, en það kom fyrir 
ekki, því það varð jafnan efzt á baugi í huga hans og 
kvaldi hann og þreytti sig á árángurslausum gelgátum. 
En er hann hlustaði á hinn hljóðfagra fuglaklið, þá hugsaði 
hann með sér: Sannlega eru raddir þessar lausar við alla 
sorg; þær eru ekki annað en ástog gleði. Sé ástin undirrót 
slíkrar eymdar og illinda, því hnípa þá ekki fuglar þessir 
einmana eða rífa hver annan í sundur, í stau þess að þeir 
tlögra fagnandi kríngum skógana eða skemmta sér innanum 
blómin? 

Einn morgun lá hann í rúmi sínu og var að hugsa um 
þessa óskiljanlegu ráðgátu. Herbergis glugginn slóð opinn 

fyrir morgun andvaranum, sem kom neðan úr Darró daln-" 
um, þúngaður af ángan gulleplis blómanna. Kliður nætur- 
galans heyrðist álengdar og kvað hann um sama efni og 
vant var. Hlustaði kóngsson á það andvarpandi, en í sama 
bili heyrðist vængja þytur í lopti; fögur dúfa, sem flýði 
undan fálka, sendist inn um gluggann og féll niður á gólfið 
með öndina í hálsinum, en ránsfuglinn, sem missti bráðar 
sinnar, flaug upp til fjallanna. 

Kóngsson tók upp dúfuna, sem stóð á öndinni, strauk 
á henni fiðrið og hélt henni uppað brjósti sér. En er hann 
hafði gert hana spaka með blíðlæti sínu, lét hann hana inní 
gullbúr og bauð henni hið hvítasta og smærsta hveili og 


"tærasta vatn. En hún hafnaði fæðunni og sat hnípin og 


drúpandi og klakaði aumkvunarlega. 

„Hvað gengur að þér?“ mælti Ahmed. „Er þér ekki 
allt veitt, sem hjarta þitt getur óskað ?“ 

„Æ, nei!“ ansaði dúfan, „er eg ekki skilin frá unnustu minni 
og það um blessaðan vorlímann, sem er árstíð ástarinnar.“ 

„Ástarinnar!“ segir Ahmed, „kæri fugl minn! getur þú 
sagt mér, hvað ást erð“ 

„Það get eg kóngsson minn!“ svaraði dúfan, „og það 
harðla vel. Hún er ángur, ef einn er, sæla, ef tveir eru, 
þræta og fjandskapur, ef þrír eru. Hún er það töfraafl, sem 
laðar tvær verur saman og samtengir þær með ljúfu sam- 
lyndi, svo að þeim þykir sætt að vera saman, en sárt að 
skilja. Er engin sú vera, sem hafi dregið þig til sín með 
þessum böndum hinnar blíðu ástar P“ 

Þá svaraði kóngsson: „Mér þykir vænna um hann Eben 
Bónabben en nokkuð annað, sem til er; en opt er hann leiðin- 
legur og stundum þykist eg sælli, þegar hann er ekki hjá mér.““ 

„Eg tala ekki um þesskonar samlyndi“, mælti dúfan, 
„eg tala um ástina, meginafl og leyndardóm lífsins, hinn 

töfrandi draum æskunnar og hina rósömu gleði ellinnar. 
Líttu út kóngsson minn! og sjáðu hvað öll náttúran er full 
af ástinni á þessari blessuðu árstíð! Hver sköpuð skepna 
á sér maka; hinn minnzti fugl kveður fyrir unnustu sinni, 
skorkvikindin í duptinu unnast og fiðrildin, sem þú sér 
flökta hátt í kringum turninn og leika sjer í loptinu, þau 
njóla sælu hvert af annars ást.  Æ! kóngsson! hefirðu 
lifað svo marga daga hinnar dýrmætu æsku þinnar, og þekkir 
ekkert til ástarinnar? Er engin kvennkyns vera, fögur 
kóngsdóttir eða önnur tígin mey, er fángið hafi hjarta þitt 
og fyllt það sárljúfri órósemi og sætri laungun?“ 

„Nú fer eg betur að skilja,“ mælti kóngsson andvarp- 
andi, „eg hef oplar enn einusinni kennt slíkrar óróar, þó 
ekki vissi eg af hverju hún væri sprottin; en hvar ætti eg 
að leita að slíkri unnustu, sem þú lýsir, í þessari hryggi- 
legu einveruÐ“ 

Nú töluðu þau þetta nokkru leingur og lauk svo hinni 
fyrslu tilsögn, er kóngssyni var veill í ástarefnum. 

„Æ!“ sagði hann, „sé ástin í raun og veru slík unun 
og valdi missir hennar slíkum harmi, þá varðveili drottinn 
mig frá því, að spilla gleði nokkurs þess, sem helgar sig 
henni.“ Að svo mæltu lauk hann upp búrinu og tók dúfuna 
út úr því, kyssti hana síðan blíðlega og bar hana út að 
glugganum. #„Fljúg þú láns fugl!“ mælti hann, „njóttu 
fagnaðar með unnustu þinni í æskunni og vorblíðunni. Því 
skyldi eg láta þig verða lagsbróður minn í fángelsi mínu 
hér í þessum eyðilega turni, þar sem ástinni er úthýst P““ 

Dúfan baðaði út vængjunum af fögnuði og leið burt á 
þjótandi vængjum ofan að hinum blómlegu lundum í Darró 
dalnum. 

Kóngsson horfði á eptir henni svo lángti sem augað 
eygði, en þvínæst lét hann bugast af sáru hugarángri. 

Kliður saungfuglanna, sem áður hafði skemmt honum, varð nú 
ekki til annars en að auka á hrygð hans. Þeir kváðu án afláts 
um ástina og nú skildi hann helzt til vel, hvað þeir súngu. 

Í næsta skipti er hann hitti spekínginn Eben Bónabben, 
var sem eldur brinni úr augum hans. „því hefirðu 
haldið mér í þessari fyrirlitlegu fávísi?“ mælti hann. „Því 
hefir mér verið meinað að þekkja meginafl og leyndardóm 
lífsins, sem hið lítilfjörlegasta kvikindi skilur og skynjar? 
Sjáðu, hversu öll náttúran er frá sér numin af fögnuði! Hver 
sköpuð skepna á sér maka. Þetta er ástin, sem eg hef leit- 
að vitneskju um. Því er mér einum fyrirmunað sælu henn- 
ar? Því hefir svo mikill tími æsku minnar verið látinn 
fara til ónýtis, án þess eg væri fræddur um, hvílíkan fögnuð 
hún veitir?“ 

Spekíngurinn Bónabben sá nú, að ekki var til neins að 
leyna nokkru úr því svo var komið, að kóngssonur var 
búinn að nema hina háskalegu forboðnu fræði. Sagði hann 
honum því, hvað sljörnuspámennirnir hefðu sagt fyrir 
og hverrar varúðar hefði gætt verið við uppeldi hans til 
að afstýra hættum þeim, er yfir vofðu. „Og er nú lf 
mitt á þínu valdi, kóngsson minn!““ mælt hann. „því ef 
þú lætur konúnginn föður þinn komast að því, að þú hafir 
fræðzt um ástríðu áslarinnar, meðan þú varst undir minni 
gæzlu, þá verður það minn bani.“ 

Kóngsson var eptirlátur einsog flestir únglingar á hans 
reki og hlýddi hann ljúflega á fortölur læriföður síns. 
Þarhjá var hann Bónabben hollur í huga og með því hann 
enn sem komið var aðeins þekkti ástina að sögn, en ekki 
raun, þá einsetti hann sér að geyma það, er hann vissi í 
sínu eigin brjósti, heldur enn að stofna lífi vitríngsins í 
háska. 

En það lá nú fyrir honum, að þagmælsku hans skyldi 

verða freistað svo meira mark væri að. Nokkrum dögum 
síðar sat hann einn morgun á tindum turnsins þúngt hugs- 
andi; þá kom dúfan fljúgandi, sem hann hafði sleppt lausri, 
og settist óhrædd á öxl honum. 

Kóngsson tók hana, hélt henni blíðlega upp að hjarta 
sínu og mælti: „Sæ'l ert þú fugl! sem flogið gelur, einsog 
á vængjum morgunroðans til endimarka jarðarinnar. Hvar 
hefirðu verið síðan við skildum?““ 

„Í fjarlægu landi, kóngsson minn“ svaraði dúfan, „og 
færi eg þér nú fréttir til að launa þér frelsisgjöfina. — Eg 
er vön að fljúga um láð og lög, yfir fjöll og sléttlendi, og 
svo bar til, er eg leið í loptinu, að eg sá fyrir neðan mig 
inndælan lystigarð með allskonar aldinum og blómum. 
Stóð hann á grænu engi fram með veltandi vatnsfalli, en í 
honum miðjum gnæfði glæsileg höll. Tyllu eg mér niður 
í lundi einum til að hvíla mig, því eg var móð af fluginu. 
Þar fyrir neðan mig sat úng kóngsdóttir á grænum gras- 
bekk, í blóma og fegurð æsku sinnar. Umhverfis hana sátu 
þjónustumeyjar hennar, allar úngar að aldri einsog hún 
sjálf, og hlóðu þær á hana rósakerfum og blómhríngum; — 
en ekkert blóm, hvorki þar í garðinum né á víða vángi, 
mátti við hana jafnast, svo var hún yndisleg ásýndum. En 
þarna blómgvaðist hún í leyni, því háir veggir luktu garð- 
inn á alla vega og var það einskis manns færi, að komast 
þar yfir. Þegar eg sá þessa fögru mey, svo únga og 
saklausa og óflekkaða af heiminum, þá hugsaði eg með mér: 
þarna er sú, sem guð hefir skapað til þess, að tendra elsku 
í hjarta kóngssonarins míns.“ 

Þessi lýsíng kom hjarta Ahmeds í uppnám, einsog eldi 
lysti í undur; nú hafði hann það, er öll hin leynda ástarlaung- 
un hans gal fest sig við og felldi hann óumræðilega elsku 
til kóngsdótturinnar. Ritaði hann nú hið hjartnæmasta bréf 

og lýsti í því hinni brennandi elsku sinni, kvartaði hann 
og sáran undan ófrelsi því, er fyrirmunaði honum að leita 
hana upp, svo að hann gæti fleygt sér fram fyrir fætur 
henni. Bætti hann mansaungsvísum neðanvið bréfið, 
og voru þær kveðnar með blíðri og hjartnæmri orðsnild, 
því hann var náttúruskáld og hafði ríka andagipt af ástinni. 
Skrifaði hann þannig utan á bréfið: „Til hinnar ókunnu 
blómarósar frá bandingjanum Ahmed kóngssyni;“ þvínæst 
gerði hann það ilmandi með desdupti og rósablöðum og 
fékk það dúfunni. 

„Far nú á stað“, mælti hann, „þú, sem ert allra send- 
iboða tryggastur. Fljúgðu yfir fjöll og dali, fljót og grundir; 
þú mátt hvorki hvíla þig í lundi né tylla fæti þínum 
á jörð fyrr en þú ert búin að skila bréfinu til hennar, 
sem hjarta mitt elskar.“ 

Dúfan renndi sér hátt í lopt upp og flaug burt í beina 
stefnu.  Mændi kóngsson á eptir henni, þángaðtil hún 
aðeins sást bera við ský nokkurt einsog dökkur depill og 
hvarf að fjalla baki. 

Nú sat hann dag frá degi á gægjum til þess að vita, 
hvort sendiboði hans ekki kæmi aptur, en hann kom ekki 
að heldur. Fór hann að gruna dúfuna um gleymsku, en þá 
var það eitt kvöld um sólarlag, að hún flaug inn í herbergi 
hans, datt niður fyrir fætur honum og gaf upp öndina. 
Einhver bogmaður hafði hæft hana með ör í brjóstið, en 
samt hafði hún streitzt við að afljúka erindi sínu, allt frammi 
dauðann. Laut þá kóngsson hryggur ofanað þessum blíða 
píslarvotti trygðarinnar og sá hann að perlumen var bundið 
um hálsinn og áföst við það lítil litmynd, sem lá undir 
vængnum. Það var mynd yndisfagurrar kóngsdóttur í 
blóma æskunnar. Gat enginn vafi á því verið, að þetta væri 
blómarósin í lystigarðinum; en hver var hún og hvar í 

heimi? Hvernig hafði hún tekið bréfi hans, og sendi hún 
mynd þessa í þeirri veru, að hún vildi þýðast ástir hans? 
Það hlauzt nú af dauða hinnar trygglyndu dúfu, að allt þetta 
var óljóst og efasamt. 

Kóngsson starði á myndina þángaðtil augu hans fyllt- 
ust lárum. Hann þrýsti henni að munni sér og hjarta 
og horfði á hana heilum stundum saman, hugstola af 
ofurmegni ástarinnar „Fagra mynd!“ mælti hann, „æ þú 
ert ekki annað en mynd. En samt horfa hin döggskæru 
augu þín blíðlega til min; það er einsog hinar rósfögru 
varir þínar vilji tala til þess að hughreysta mig. En það 
er einber hugarburður. Hver veit nema hið sama hafi 
sýnzt einhverjum öðrum biðli, sem orðinn er mér hlutdrjúg- 
ari! En hvar í víðri veröld get eg vonast eptir að finna 
hana, sem myndin er gerð eptir? Hver þekkir þau fjöll og 
ríki, sem eru á milli okkar beggja, og getur ekki margt 
óhappið orðið til fyrirstöðu ? Nú eru margir biðlar, ef til 
vill, að flykkjast utanum hana, meðan eg sit hér einsog 
bandíngi í turninum og eyði tímanum með því að tilbiðja 
skuggamynd þessa.“ 

Ahmed kóngsson var ekki lengi að taka saman ráð sín. 
„Eg flý burt úr höll þessari,““ mælti hann, „því hún er 
orðin mér að hvimleiðri myrkvasiofu og mun eg leggja á 
stað einsog pílagrímur ástarinnar til að leita að þessari 
ókunnugu kóngsdóttur um víða veröld.“ 

Það hefði nú ekki verið neinn hægðarleikur að sleppa 
úr höllinni um dagtímann, þegar allir voru á ferli, en um 
nætur voru litlir sem engir verðir, því engum kom til 
hugar, að kóngsson mundi taka uppá slíku, þarsem hann 
jafnan hafði unað vel ófrelsi sínu. En hvernig átti hann að 
rata veginn á næturflótta sínum, þarsem hann var með öllu 
ókunnugur í landinu? Hann hugsaði þá til uglunnar, sem var 

vön að vera nállförul og hlaut því að þekkja alla vegi. 
Leitaði hann því til hennar þángað, sem hún kúrði ein sér 
og spurði, hvort hún væri kunnug í landinu. 

Þá setti uglan upp þóttafullan svip og mælti: „Vita 
skaltu kóngsson, að vér uglurnar erum næsta gamalættaðar 
og er kyn vort víða niður komið, þó mjög sé því nú aptur 
farið. Það er valla nokkur vigturn áf jöllum uppi, né kast- 
ali á láglendinu eða varnarvirki í borgum, að ekki búi þar 
einhver bróðir minn, föðurbróðir eða frændi, og þegar eg 
hef farið orlofsferðir til þessa fjölmenna skyldfólks, hef eg 
gægzt inní hvern krók og kima og kynnt mér alla leynistaði í 
landi þessu“. Kóngsson varð stórglaður, er hann sá að uglan 
var svo hundkunnug og sagði henni nú í trúnaði frá ást 
sinni, og kvaðst ætla sér að strjúka; beiddi hann hana að 
vera leiðtoga sinn og ráðanaut. 

„Ekki nema það!“ sagði uglan með þykkjusvip, „er 
þess nokkur von, að slíkur fugl sem eg er, fari að bendla 
sig við ástarmál? Eg, sem helga túnglinu og heimspekinni 
allan minn tíma!“ 

„Reiðstu mér ekki, æruverða ugla!“ segir kóngsson; 
„Segðu nú um tíma skilið við heimspekina og túnglið og 
hjálpaðu mér til að flýja á burt, gerirðu það, skal eg veita 
þér allt, sem þú getur á kosið.““ 

„;það er mér nú þegar veitt,“ sagði uglan; „fáeinar 
mýs eru fullnógur málsverður handa mér, og veggjarhola 
þessi er fullstór til lærdóms iðkana minna; get eg, sem er 
heimspekingur óskað mér nokkurs framar?“ 

„Gættu þess, hávitra ugla!“ mælti kóngsson, „að meðan 
þú húkir í holu þinni og glápir á túnglið, þá missir heim- 
urinn allra gagnsmuna af gáfum þínum. Einhverntíma verð 
eg einvaldur konúngur og má vera, að eg þá hefji þig til 
hinnar mestu tignar eg metorða.“ 

Þó nú uglan væri heimspekingur og hafin yfir hinar 
vanalegu þarfir lífsins, þá var hún samt ekki hafin yfir met- 
orðagirndina. Lét hún því loksins til leiðast að strjúka 
burt með kóngssyni og vera leiðtogi hans og ráðgjafi á 
pílagrímsferð þeirri, er hann átti fyrir höndum. 

Áslfángnir menn eru fljótir til að koma ætlun sinni fram. 
Kóngsson tíndi saman alla dýrgripi sína og stakk þeim á 
sig, því hann ætlaði þá sér til farareyris. Næstu nótt seig 
hann niður á linda sínum ofanaf loptsvölum nokkrum á 
turninum, klifraðist yfir hina ytri múra hallarinnar og náði 
með leiðsögn uglunnar heilu og höldnu upp á fjöllin, 
áðuren dagur var á lopti. 

Nú leitaði hann ráða hjá leiðtoga sínum um það, 
hvernig haga skyldi ferðinni framvegis. 

„Viljir þú fara að mínum ráðum,““ mælti uglan, „þá 
legg eg það til, að þú haldir til Sevillu. Vita skaltu, að 
fyrir mörgum árum síðan fór eg að finna föðurbróður minn, 
hágöfuga og volduga uglu, sem bjó þar í hrörlegri höll. 
Um nóttina var eg á flökti yfir borginni og sá eg þá 
einatt, hvar ljós brann í turni, sem stóð einn sér. Settist 
eg loksins á turnbrúnina og sá að birtan stóð af lampa 
töframanns nokkurs frá Arabalandi; galdrabækurnar lágu 
kríngum hann í hrúgu, en á öxl hans sat einkavinur hans, 
afgamall hrafn, sem hafði fylgt honum frá Egyptalandi. 
Eg er kunnug hrafninum og mestallan fróðleik minn á eg 
honum að þakka. Töframaðurinn er nú dáinn, en hrafninn 
býr ennþá í turninum; það er mesta furða, hvað þeir fuglar 
eru lánglífir. Nú ræð eg þér, kóngsson! til að leita upp 
hrafninn, því hann er spáfugl og særíngafugl og þartil 
göldróttur einsog allir hrafnar eru alræmdir fyrir, einkum 
þeir á Egyptalandi.““ 

Kóngssyni þókti ráð þetta viturlegt og sneri hann því 

undireins á leið til Sevillu. Gerði hann förunaut sínum 
Það til eptirlætis, að hann fór jafnan náttfari, en á daginn 
lét hann fyrir berast í einhverjum dimmum helli eða hrund- 
um varðturni, því uglan þekkti öll þesskonar fylgsni og 
hafði hið mesta yndi af rústum, einsog allir fornfræðingar. 

Loksins náðu þau til Sevillu stemma morguns; uglunni 
var illa við ysinn og mannferðina á strætunum, lét hún 
því staðar numið fyrir utan borgarhliðið og fékk sér þar 
húsnæði innaní holu tré. 

Kóngsson gekk nú innum borgarhliðið og veitti honum 
hægt að finna töfraturninn, sem mændi yfir húsín í borginni 
einsog pálmatré yfir smáviði á eyðimörk; það var sami 
turninn, sem stendur enn í dag og ber nafnið Gíralda, eða 
með öðrum orðum, hinn nafntogaði Serkneski turn í Sevillu. 
Gekk kóngsson uppeptir undnu riði, þángaðtil hann kom 
efzt upp í turninn og hitti hann þar galdrahrafninn; það 
var afgamall, íbygginn og grákollóltur hrafn með úfið fiður, 
og ský á öðru auganu, svo að hann var ærið draugslegur 
ilits. Hann sat á öðrum fæti og hengdi höfuðið ulí aðra 
hliðina og rýndi með því auganu, sem heilt var, á spámynd 
eina, sem upp var dregin á gólfinu. 

Kóngsson gekk að krumma með lotningu og auðmýkt, 
sem von var, því fuglinn var hinn æruverðasti ásýndum og 


“ gæddur yfirnáttúrlegri vizku. „Fyrirgef mér!“ mælti kóngs- 


son, „„þú háaldraði, fjölkunnugi hrafn! þó eg allrasnöggvast 
glepji þig í bókiðnum þínum, sem allur heimur hefir að 
ágætum. Hér er nú kominn úl þín einn, sem hefir helgað 
sig ástinni, og vill feginn spyrja þig ráða hvernig hann eigi 
að öðlast það, sem honum leikur hugur á.“ 

„„Með öðrum orðum““ ansaði hrafninn og gerði sig merk- 
ilegan á svipinn, „þú vilt reyna, hvort eg kann að lesa í lófa. 

Komdu, lofaðu mér að sjá höndina, og láttu mig lesa úr 
rúnum forlaganna.“ 

„„Fyrirgefðu,““ mælti kóngsson, „eg er ekki kominn til 
að skygnast inn í leyndardóma forlaganna, sem drottinn 
hylur sjónum dauðlegra manna; eg er pílagrímur ástarinnar 
og leitast einúngis við að finna leiðarhnoða, svo eg geli náð 
fundi hennar, sem kom mér til að ráðast í pilagríms gaungu 
þessa.““ 

„Og getur kvennmannsleysi amað að þér í Andalúsíu, 
þarsem er svo gott til kvenna?“ segir hrafninn gamli og 
gaut til hans hornauga; „þarftu að verða uppnæmur í 
Sevillu, þarsem svarteygu stúlkurnar dansa undir hverjum 
gullapaldri ?““ 

Kóngsson roðnaði við og varð forviða, er hann heyrði 
svo léttúðugt tal til gamals fugls, sem stóð með annan fótinn 
í gröfinni. „þú mátt trúa mér til þess“, mælti hann í 
fullri alvöru, „erindi mitt á ekkert skylt við lausúng eða 
flagarahátt, einsog þú gefur í skyn. Eg skeyti ekki hið 
minnzta um svarteygu stúlkurnar í Andalúsíu, sem dansa í 
gullepla skógunum við Guadalqvivir. Eg leita ýngismeyjar 
einnar, mér ókunnugrar, en óflekkaðrar, sem mynd þessi er 
gerð eptir, og bið eg þig, þú voldugi hrafn! að segja mér, 
hvar eg geti fundið hana, svo framarlega sem speki þín eða 
íþrólt er þess umkomin.““ 

Hrafninn grákollótti sneyptist nokkuð við alvörugefni 
kóngssonarins. „Hvað þekki eg,“ sagði hann þurlega, „til 
æsku eða fegurðar? Eg vitja þeirra, sem gamlir eru og 
hrumir, en ekki þeirra, sem eru hraustir og fríðir. Eg er 
sendifugl forlaganna, eg krúnka dauðaspár uppi á reykháf- 
unum og blaka vængjunum á glugga hins sjúka manns; þú 
verður að fara til annara en mín, til að leita líðinda af þessari 
ókunnugu blómarós þinni.“ 

„Og hvar á eg að leita,“ mælli kóngsson „nema á 
meðal vitrínganna, sem eru heima í bókum forlaganna? 
Eg er konúngs sonur, kjörinn af stjörnunum og sendur til 
að koma fram leyndardómsfullu áformi, sem afdrif heilla 
ríkja geta verið undir komin.“ 

Þegar hrafninn heyrði, að málið var svo mikilvægt, að 
stjörnurnar tóku hlutdeild í því, þá breytti hann bæði mál- 
rómi sínum og látbragði og hlýddi með mesta athygli á 
sögu kóngssonar. En er hann hafði sagt hana til enda, tók 
hann þannig til máls: „Hvað kóngsdóttur þessa snertir, þá 
get eg sjálfur ekki frætt þig um hana, því eg flýg ekki 
innanum aldingarða og lundi júngfrúnna; en flýttu þér til 
Kordófu, og leitað uupp pálmatré hins mikla Abderahmans, er 
stendur í forgarði aðalhofsins. Undir trénu muntu finna 
þann, sem víðförull er og komið hefir í ölllönd og til allra 
konúnga og verið dýrðlíngur drottninga og kóngsdætra. 
Hann mun geta frætt þig um það, sem þú leitar að.“ 

„Haf kærar þakkir fyrir úrlausn þessa!“ ansaði kóngs- 
son. „Lifðu vel, þú lotníngarverði særíngahrafn !“ 

„Lifðu vel ástar pílagrímur !““ sagði hrafninn drumbslega 
og sökkti sér aptur niðri spámyndar gruflið. 

Kóngsson flýtti sér burt úr borginni, leitaði upp ugl- 
una förunaut sinn, sem hýmdi kyr í tréstofninum, og lagði 
þvínæst á stað til Kordófu. 

Þegar hann var kominn í námunda við borgina, lá leiðin 
innan um hengigarða, gullapaldra og sítrónu skóga; sá hann 
þaðan yfir allan Gvadalqvívir dalinn. En er komið var að 
borgarhliðunum flaug uglan upp í dökkva holu í veggnum, 
en kóngsson fór leiðar sinnar til að spyrjast fyrir um pálm- 
aviðinn, sem Abderahman hinn mikli hafði gróðursett í 
fornöld. Stóð hann í miðjum musteris forgarðinum og 
mændi yfir gullapaldrana og sýpresviðina. Múnkarnir sálu 

í krossgaungunum í forgarðinum og voru margir músel- 
menn að þvo sér við gosbrunnana til hreinsunar, áðuren 
þeir gengju inn í musterið. 

Niðri undir pálmatrénu stóð mikill manngrúi, sem hlýddi 
á einhvern þann, er virtist hafa hið liprasta túngubragð, 
að því er heyra mátti. Þetta hugsaði kóngsson, mun vera 
sá hinn víðförli, sem á að fræða mig um kóngsdótturina 
ókunnu. Hann tróð sér nú inn í mannþraungina, en hreint 
gekk fram af honum, er hann sá, að allur þessi mannsöfn- 
uður var að hlýða á páfagauk; sat hann þar hróðugur 
með fagurgrænt brjóstfiður og greindarleg augu, kínkaði 
kollinum án atláts og var ekki ólíkur fugli, sem er yfirburða 
ánægður með sjálfan sig. „Hvernig stendur á þvi?“ segir 
kóngsson við einn af þeim, sem næst stóðu, „að svo margir 
ráðsettir menn skuli hafa gaman af bullinu í þessum mál- 
óða fugliP““ 

„Þú veizt ekki, hvern þú talar um,“ sagði hinn, „páf- 
agaukurinn sá arna er kominn af hinum nafntogaða páfa- 
gauk á Persalandi, sem orðlagður-var fyrir það, hvað vel 
hann sagði sögur. Allur fróðleikur Austurlanda liggur honum 
á hraðbergi, og getur hann þulið kvæði utanbókar eins fljótt 
og hann talar. Hefir hann dvalið í hirð með mörgum út- 
lendum konúngum og verið hafður að átrúnaði fyrir lær- 
dóms sakir. Einkum hefir hann verið uppáhald kvennfólks- - 
ins, því það hefir mestu mætur á lærðum páfagaukum, 
sem geta vitnað til kvæða.“ 

„Þá veit eg nóg“, sagði kóngsson. „Eg ætla að tala 
fáein orð við þenna víðförla merkis fugl undir fjögur augu.“ 

Náði hann nú að tala við hann einslega og sagði hon- 
um erindi sitt. En óðara en hann hafði nefnt það á nafn, 
setti slíkan ofsahlátur að páfagauknum, að honum. vöknaði 
um augu. „Fyrirgefðu,“ sagði hann „hvað mér varð glatt, 

því í hvert sinn sem eg heyri ástina nefnda, get eg ekki að 
mér gert að hlæja.“ 

Kóngsson varð hlessa á þessu ótímabæra gamni. „Er ekki 
ástin,““ mælti hann, „hinn mikli leyndardómur náttúrunnar, 
hið hulda meginafl lífsins og allsherjarband samlyndisins?““ 

„Putt! Putt!“ segir páfagaukurinn og greip frammi 
fyrir honum, „hvar hefirðu lært þetta blíðskapar hjal? Þú 
mált trúa mér til þess, ástin er alveg gengin úr gildi, hennar 
er nú aldrei getið á meðal gáfaðra og menntaðra manna.“ 

Kóngsson hugsaði þá til þess, hversu ólíkt dúfunni höfðu 
farizt orð og stundi hann við.  Páfagaukur þessi, hugs- 
aði hann með sér, hefir Lfað hirðlífi, hann þykist vera 
findinn og snyrtiherra mikill, en þekkir ekkert tilástarinnar. 
Vildi hann nú ekki að páfagaukurinn skyldi optar blæja að 
ástríðu þeirri, sem var svo rík í hjarta hans og spurði hann 
því beinlínis að því, er laut að ferð hans. 

„Seg mér,““ mælti hann, „„þú hinn algjörvasti páfagaukur, 
þú, sem hefir komið í hina leyndustu lundi til fríðra kvenna, 
hefirðu nokkurntíma á ferðum þínum séð meyna, sem þessi 
mynd er gerð eptir?“ 

Páfagaukurinn rétti út klóna og tók við myndinni, kínkaði 
kollinum til ýmsra hliða og skoðaði hana í krók og kríng. 
„s„Það veit trú mín,“ sagði hann, „að það er falleg stúlka, 
að tarna; ofur falleg, en eg sé svo margar fallegar stúlkur 
á ferðalagi mínu, að eg get valla — en bitti nú! — drott- 
inn minn! nú þegar eg lít á hana áplur, sé eg að það er 
hún Aðalgunna kóngsdólttir, hvernig ætti eg að gleyma henni, 
sem þykir svo undur vænt um mig?“ 

„Aðalgunna kóngsdóttir!“ segir kóngsson, „og hvar get 
eg fundið hana ?“ 

„Þey, þey!“ mælti páfagaukurinn, „það er hægra að 
finna hana en fá. Hún er einkadóltir kristins konúngs, 

sem ríkir í Tóledó og er hún uppalin einslega og verður höfð í 
varðhaldi á laun við allan heim, þángaðtil hún verður 
seytján velra, og er þetta gert eptir spásögu stjörnuspá- 
mannanna, þessara kumpána, sem sletta sér fram í allt. 
Þú munt ekki fá að sjá hana; engum dauðlegum manni 
verður þess auðið. Mér var einusinni hleypt til hennar til að 
skemmta henni og eg segi þér satt, og lil þess mátlu trúa 
páfagauk, sem séð hefir veröldina, — eg hef talað við margar 
kóngsdætur um dagana, sem einfaldari eru en hún.““ 

„Nú skal eg segja þér eitt orð í trúnaði páfagaukur 
minn góður!“ mælti kóngsson, „eg er erfingi að ríki og 
einhverntíma mun eg sitja á konúngsstól. Eg séað þú ert 
hinn fjölhæfasti fugl og þekkir á veröldina. Hjálpaðu mér 
nú til að fá kóngsdóttur þessa og skal eg þá hefja þig tl 
einhverra mikilla metorða í hirð minni.“ 

„það erguðvelkomið,““ ansaði páfagaukurinn; „en láttu 
embættið verða náðugt, okkur gáfuðu fuglunum er lítið um 
að vinna.““ 

Nú bjuggust þeir á stað, og flýlti kóngsson sér frá 
Kordófu og fór útum sama hliðið, sem hann hafði komið 
inn um; kallaði hann á ugluna ofan úr veggjarholunni og 
sýndi henni hinn nýja félaga, sem átti að verða þeim sam- 
ferða; fóru þau síðan leiðar sinnar. 

Ferðin gekk miklu seinna en kóngsson vildi, því hann 
var hinn bráðlátasti, en páfagaukurinn var vanur höfðingja 
háttum og var úrillur á morgnana. En uglunni þókti gott 
að sofa um hádegisbilið og spiltist mikill tími fyrir dag- 
svefn hennar. Hún hafði og mikinn hug á fornmenjum og 
tafði það fyrir, því hún vildi jafnan standa við, þarsem 
rústir voru og ransaka þær, og kunni hún lygasögur 
um hvern gamlan turn eða kastala í landinu. Kóngsson 
hafði gert sér í hugarlund að hún og páfagaukurinn mundu 

verða hvert öðru til yndis og skemmtunar, úr því hvortlveggi 
var lærdóms fugl, en aldrei hafði honum verr skjátlazt. 
Þau sátu aldrei á sárshöfði.  Páfagaukurinn var findinn 
og gamansamur, en uglan var heimspekingur. Páfagaukur- 
inn hafði yfir kvæði, sagði álit sitt um nýjar bækur og var 
fjölorður um vísindalega smámuni; en uglunni þókti allur 
þesskonar fróðleikur vera einber hegómi og þókti ekki til 
neins koma, nema yfirnáttúrlegra vísinda. Var það þá opt, 
að páfagaukurinn kirjaði upp vísur, sagði frá hniltnum 
svörum og stakk félaga sínum margar sneiðir, hló hann þá 
fjarskalega að findni sjálfs sín, en uglunni þókti tign sinni og 
verðleika hörmulega misboðið með slíku athæfi; varð hún 
því fýluleg, svipill og bólgin af vonzku og talaði ekki orð 
mörgum dögum saman. 

Kóngsson skeytti alls ekki um væríngar félaga sinna, því 
ástin hélt honum í leiðslu, og horfði hann án afláts á 
mynd kóngsdólturinnar fögru. Þannig fóru þau nú um hin 
hrjóstrugu skörð á Sierra Morena, ofan eptir hinu sólbrennda 
sléttlendi, La Mancha, og Kastilíu, og fram með bökkum hins 
„gullna Tagusfljóts.“ sem veltur í grænleitum bugðum eptir 
hálfri Spán og Portúgal. Loksins komu þau auga á ram- 
bygða borg, víggyrða með turnum, stóð hún á klettagjögri, 
er skagaði út í Tagusfljólið og skall straumurinn á því og 
klofnaði með beljandi iðukasti. 

„Sjáðu,“ mælti uglan, „hina öldnu og alkunnu Tóledó- 
borg, sem nafnloguð er sökum fornmenja sinna. Líttu á 
þessar lolningarverðu hallir og turna, sem gráir eru af elli, 
það er einsog einhver sögulegur tignarsvipur sé á þeim; 
þar hafa margir forfeður mínir setið og gruflað.“ 

„Svei!“ sagði páfagaukurinn og greip fram í, „hvað 
varðar okkur um fornfræði og lygasögur og forfeðurna þína? 
Sjáðu heldur það, sem nú er nær hendi, sjáðu heimkynni 

æskunnar og fegurðarinnar, sjáðu nú, kóngsson.! heimkynni 
kóngsdótturinnar, sem þú hefir svo lengi eptir leitað.“ 

Kóngsson horfði þángað sem páfagaukurinn vísaði honum 
og sá hvar glæsileg höll mændi yfir inndælan aldingarð á 
skrúðgrænu engi fram með Tagusfljólinu. Samsvaraði það 
að öllu leyti lýsingu dúfunnar á bústað meyjar þeirrar, er 
myndin var gerð eptir. Þángað horfði hann og barðist 
hjarta hans ótt; hann hugsaði með sér: Nú er kóngsdóttirin 
fagra ef til vill að skemmta sér í þessum skuggasælu lundum, 
eða hún gengur léttfætt um hjallana fögru þarna, eða hún 
hvílir sig undir hinu háa hallarþaki. En er hann gætti betur 
að, sá hann að múrarnir umhverfis aldingarðinn voru geysi 
háir, svo ekki tjáði að leita á, og voru þeir varðir fjölda 
vopnaðra manna. 

Þá vék kóngsson sér að páfagauknum og mælti: „Þú, 
sem ert allra fugla ágætastur, þú ert gæddur manns máli. 
Farðu nú sem fljótast í gárðinn, leitaðu upp meyna, sem 
eg elska af alhuga og seg henni að Ahmed. kóngsson sé 
kominn einsog pílagrímur ástarinnar eptir leiðsögn stjarn- 
anna til að leita hennar á hinum blómlegu bökkum Tagus- 
fljótsins.“ 

Páfagaukurinn varð hróðugur, er hann var beðinn sendi- 
ferðar þessarar; flaug hann til aldingarðsins og hóf sig 
uppyfir hina háu múra, flögraði hann nokkra stund yfir 
runnum Og grasreilum, og settist á loptsvalir tjaldsalar eins, 
er skútti fram á fljótið. Skygndist hann þar inn um gluggann 
og sá hvar kóngsdóttir lá í rúmi sínu og hallaðist upp við 
dogg; hélt hún á bréfi og einblíndi á það, en tárin hrundu 
hægt og hægt ofan eptir kinnum hennar nábleikum. 

Páfagaukurinn skók nú vængi sína, lagaði á sér brjóst- 
fiðrið græna og hreykti upp fjaðratoppnum á kollinum, 
seltist þvínæst hjá henni heldur spjátrúngslegur. „Þerraðu 

af þér tárin fríðasta kóngsdóttir!““ sagði hann og gerði sig 
hálfklökkan í málrómnum, „eg er kominn til að hugga 
hjarta þitt.“ 

Kóngsdótturinni varð hverft við, er hún heyrði manns 
rödd, leit hún þá við og sá ekki annað en græntypptan: 
fugl, er stóð frammi fyrir henni með bukti og beygingum. 
„Æ! hvað ætli þú getir huggað!“ sagði hún, „þú ert ekki 
nema páfagaukur.““ 

Páfagaukurinn stygðist við spurningu þessa og mælti: 
„Ég hef huggað margar fríðar meyjar um dagana, en sleppum 
því nú. Að þessu sinni er eg hingað kominn einsog sendi- 
boði frá konúngs syni. Vita skaltu að Ahmed kóngsson frá 
Granada er kominn að leita þín og hefir hann nú sett tjöld 
sín á bökkum Tagusfljótsins.“ 

Í því kóngsdóltir heyrði þetta, lifnuðu augu hennar og 
tindruðu skærar en demanlarnir í höfuðdjásni hennar. „Bless- 
aður vertu á meðal allra páfagauka!“ sagði hún, „miklar 
gleðifréttir færirðu mér, því eg var lúin og mállvana og 
þvínær sjúk til dauða, af því eg vissi ekki, hvort Ahmed hafði 
trygga og staðfasta ást á mér. Fljúgðu nú sem fljótast til 
hans aptur og segðu honum, að orðin, sem slóðu í bréfi hans 
hafi verið grafin á hjarta mitt, og að sál mín hafi lifað og nærzt 
af ljóðunum hans. En segðu honum, að hann verði samt 
að sanna ásl sína með vopnaburði, því á morgun er hinn 
seyljándi afmælisdagur minn, og heldur faðir minn þá mikla 
burtreið; ætla ýmsir konúngasynir að reyna íþrótt sína og 
verð eg gefin þeim, er sigurinn ber úr býtum.“ 

Páfagaukurinn brá nú vængjum til flugs og flaug aptur 
Þángað, sem kóngsson beið hans. Varð Ahmed frá sér 
numinn af fögnuði, er hann sá að kóngsdóttirin, sem hann 
elskaði svo ákaft, var honum holl og trú í huga; þeir menn, 
sem það lán hefir hlotnazt, að dagdraumar þeirra hafa ræzt, 

fá getið því nærri, hversu feginn hann varð. En eitt var þó sem 
dró úr fögnuði hans og það var burtreiðin, sem nú var 
fyrir höndum. Bakkar Tagusfljótsins glitruðu við af bliki 
hervopnanna og glumdu af lúðragángi, því fjöldi riddara 
með fríðu föruneyti var á leið til Tóledó og ætluðu þeir 
að vera við burtreiðina. Sama stjarnan, sem kóngsson var 
háður, hafði og ráðið forlögum kóngsdóttur. En orðstír 
fegurðar hennar hafði öllu heldur vaxið en rénað fyrir það, 
að hún var uppfædd á laun. Höfðu ýmsir voldugir konúngar og 
konúngasynir beðið hennar, en faðir hennar var kænn og 
vildi ekki baka sér fjandskap með því að taka einn fram 
yfir annan og kvað hann því bezt, að þeir gerðu út um mál 
þetta með vopnum símum. Voru sumir af biðlum þessum 
frægir fyrir hreysti sína og krapta Var því illa komið 
fyrir Ahmed, þarsem hann var vopnlaus og fákænn í öllum 
riddaraskap. 

„Mikill ólánsmaður er eg,“ sagði hann, „að eg skuli 
hafa verið uppalinn í einsetu og ófrelsi undir gæzlu heim- 
spekings! hvað stoðar bókstafareikníngur og heimspeki, 
þarsem um ástir er að gera? Eben Bónabben! því varstu 
svo hirðulaus, að kenna mér ekki að bera vopn?“ Þá brá 
uglan þögn sinni og hóf ræðu með guðrækilegum inngángi, 
því hún var hin trúræknasta. 

„Allah Akbar ! mikill er drottinn!“ mælti hún, „allir leynd- 
ardómar eru í hans hendi, hann ræður einn forlögum kon- 
únganna. Vita skaltu kóngsson, að land þetta er fullt af 
huldum dómum, sem dyljast öllum nema þeim, er grafast 
eptir fróðleik í myrkrunum, einsog eg geri. Vita skaltu, að 
hérna í fjöllunum er hellir einn, og í þeim helli er járnborð, 
og á því borði liggja töfra herklæði, en hjá borðinu stendur 
hestur í álögum, sem hefir verið þar imnibyrgður í marga 
manns aldra.“ 

Kóngsson undraðist mjög, er hann heyrði þetta, en uglan 
ránghvolfdi í sér augunum, reisti upp hornin og mælti enn 
fremur: „Einhverntíma fyrir mörgum árum síðan kom eg 
híngað með föður mínum og dvöldum við í hellirnum; komst 
eg á þann hátt að leyndardómnum. Sú saga gengur í ætt 
vorri og heyrði eg afa minn segja hana, þegar eg var dá- 
lítill ugluúngi, að þessi herklæði hefði átt serkneskur töfra- 
maður, er flýði í helli þenna, þegar kristnir menn unnu 
Tóledó og dó hann þar frá hesti sínum og hervopnum og 
var það lagt á hvorltveggja, að engin skyldi hafa not af 
þeim, nema sá, er múselmaður væri og þó ekki nema frá 
sólaruppkomu til hádegis. En hver, sem neylir þeirra á 
þeim tíma dags, mun leggja hvern mann að velli, sem hann 
á vopnaskipti við.“ 

„Þá þarf ekki meira“ mælti Ahmeð, „förum og leitum 
upp hellirinn !“ 

Kóngsson fann hellirinn eptir tilsögn uglunnar og var 
hann á afskekktum stað, þarsem hrjóstrugast var og eyði- 
legast í kleltabellunum kringum Tóledó; mundi engum hafa 
tekizt að finna hellismynnið, nema uglu eða fornfræðingi. 
Inni í hellirnum logaði á grafarlampa og slökknaði aldrei; 
stóð af honum hátíðleg birta. Á járnborði einu í miðjum 
hellirnum lágu herklæðin, og var reist upp við það burtstaung; 
hjá því stóð arabiskur hestur með fullkomnum reiðtygjum 
en ekki hreifðist hann heldur en steinn.  Herklæðin voru 
björt og óryðguð og glóði á þau einsog í fornöld; hesturinn 
var eins bragðlegur og væri hann nýsóktur úr haga, lagði 
Ahmed hönd sína á makka honum og stampaði hann þá á 
gólfið og hneggjaði hátt af gleði svo að hellisveggirnir skulfu. 
Nú hafði kóngsson „hest að ríða og sverð að bregða“ og 
var fastráðinn í því, að reyna sig til þrautar í burtreiðinni, 
sem fyrir hendi var. 

Nú rann upp burtreiðardagurinn. Var skeiðvöllurinn 
haslaður með grindum á sléttlendinu fyrir neðan múra Tól- 
edóborgar, sem gnæfa uppi á klettunum, og voru þar uppi 
reistar svalir og pal'ar handa áhorfendum og breiddir yfir 
dýrindis dúkar, en silkivoðum tjaldað allt hið efra til hlífð- 
ar við sólarhita. Allar hinar fegurstu konur þar í landi 
voru þar saman komnar uppi á svölunum, en fyrir neðan 
skálmuðu glæsilegir riddarar með fjaðurskreytta hjálma og 
fylgdu þeim skósveinar þeirra og skjaldsveinar; innanum 
þá mátti og þekkja hina konúngbornu kappa, sem ætluðu 
að reyna sig í burtreiðinni. 

Þá gekk Aðalgunna kóngsdóttir fram í tjaldstúku konúngs, 
og svo fagrar sem hinar aðrar konur voru, þá var þó sem 
myrkva slæji á fegurðarljóma þeirra, þegar hún birtist, 
einsog upprennandi sól. Urðu menn fángnir af undrun og 
gerðist málkliður mikill, því allir féllu í stafi, er þeir sáu, 
hversu hún ljómaði af fegurð og yndisleik, og hinir konúng- 
bornu biðlar hennar, sem aldrei höfðu þekkt fríðleik hennar 
nema að afspurn, fylltust nú hálfu meira hugmóði en áður. 

Kongsdóttirin sjálf var áhyggjufull í yfirbragði; hún 
gerði Ýmist að roðna eða blikna og horfði flótlalega og 
kvíðvænlega yfir hinn fjaðurskreytta riddaraskara. En er 
lúðrarnir gullu við til merkis um að hefja skyldi atreiðina, 
kunngjörði kallarinn, að útlendur riddari væri kominn, og 
reið Ahmed þá fram á völlinn. Hann hafði stálhjálm á 
höfði, skreyttan gimsteinum, brjósthlífin var upphleypt með 
gulli; sverð hans og tygílknifur hafði hvorttveggja verið smíðað 
í Fez og glóðu af dýrustu gimsteinum. Búklara hafði hann 
á öxl sér, og kesjan, sem hann hélt á, var mögnuð með töfrum. 
Söðulklæðið á hestinum arabiska var dýrðlega útsaumað og 
slæddist med jörðinni; drambaði hesturinn fnæsandi undir 
kóngssyni og hneggjaði af fögnuði, er honum ennþá einu- 

sinni gafst að líta herbúnaðinn. Bar kóngsson sig svo 
hvatlega og riddaralega, að hverjum manni varð starsýnt á, 
en er það varð kunnugt, að hann kallaði sig: „Ástar pílagrim“, 
fór að koma kvik á kvennfólkið uppi á loptsvölunum. 

Þegar Ahmed kom að grindunum, var þeim lokað fyrir 
honum, og var honum sagt, að engum yrði hleypt inn, nema 
konúngbornum mönnum. Sagði hann þá nafn sitt og ætterni. 
Þókti því verr, er það varð uppskátt, að hann var múselmaður, 
og málti hann ekki vera í burtreið, þarsem vinna átti til 
kristinnar kóngsdóttur. 

Biðlarnir konúngbornu þyrptust nú í kríngum hann 
með rembilæti og ögruðu honum; einn þeirra, sem var hinn 
drembilegasti og tröll að vexti, hló að honum fyrir það, 
hvað hann var grannvaxinn og únglegur og hæddist að nafni 
því, er hann hafði valið sér. Varð kóngsson þá reiður og 
bauð háðfuglinum út. Riðu þeir í sundur, sneru við og 
riðust að.  Valt heljarmennið niður úr söðlinum þegar j 
fyrsta bragði, er burtstaungin kom við hann. Mundi kóngsson 
hafa látið þar staðar numið, en hér var við seiðtryldan hest 
og vopn að eiga og gat hann við hvorugt ráðið. Sendist 
hesturinn inní mannþraungina, þarsem hún var þéttust fyrir 
og feldi burtstaungin hvað, sem fyrir varð, barst kóngsson 
svo um völlinn í blindni og varpaði öllum til jarðar, jafnt 
háum sem lágum, og grömdust honum stórvirki þessi, 
er hann vann nauðugur. Varð konúngur þá hamslaus 
útaf óverknaði þessum, er framinn var á þegnum hans 
og gestum. Sendi hann alla verði sína á stað, en þeir 
voru feldir úr söðli óðara enn þeir voru komnir á bak. 
Varpaði konúngur nú af sér skikkjunni, tók skjöld og kesju 
og reið fram til að ægja útlendingnum með hátign sinni. 
En konúngurinn fór ekki betri för en hver annar, því hest- 
urinn og burtstaungin fóru ekki í manngreinar álit; geystist 

Ahmed nauðugur á móti honum með fjarska ferð og 
í sama vetfángi sneri hælum konúngs í lopt upp, en kórónan 
valt niðri rikið. ; 

Í það mund gekk sól í hádegis stað og fengu álögurnar 
aptur notið sín; renndi þá hesturinn arabiski yfir þveran 
völlinn, stökk yfir grindurnar og fleygðist út í Tagusfljólið, 
svam hann yfir strauminn fossandi og bar kóngsson með 
öndina í hálsinum og utan við sig af undrun til hellisins ; 
nam hann þar staðar hjá járnborðinu og hreifðist ekki úr 
því heldur en klettur. Fór kóngsson þá af baki harðla 
feginn, lagði af sér herbúnaðinn og hugðist að bíða þess, 
er forlögin létu að hendi koma. þvínæst settist hann niður 
í hellinum og fór að hugleiða, í hvílíkan vanda töfrafákurinn 
og vopnin höfðu stofnað honum. Nú dirfðist hann ekki 
framar að láta sjá sig í Tóledó, þarsem hann hafði gert 
riddurum borgarinnar slíka hneisu og hrakið sjálfan konúng- 
inn. Hvað mundi kóngsdóttir nú ætla um þessar ósvífnu og 
róstusömu aðfarir? Var Ahmed næsta kvíðafullur útaf 
þessu og lét því sendifugla sína fara á stað til að leita 
frélta.  Páfagaukurinn leitaði l allra opinberra staða, 
þarsem mannkvæmt var, og kom hann aptur með nóg 
nýmæli. Sagði hann alla Tóledóborg vera í uppnámi; 
hefði kóngsdóttir verið borin rænulaus til hallarinnar og öll 
burtreiðin farið út um þúfur; væri nú ekki um annað talað 
en hina sviplegu aðkomu serkneska riddarans, hvílík fádæmis 
hreystiverk hann hefði unnið og hversu kynlega hann hefði 
horfið á burt. Sumir sögðu hann vera serkneskan galdr- 
amann, en aðrir hugðu hann vera anda, er brugðizt hefði 
í manns líki; þá voru enn aðrir, er kunnu sögur af tryldum 
köppum, sem heima ættu í fjallshellrum og ætluðu þeir, að 
þetta mundi vera einn af því liði og hefði hann snögglega 
brotizt út úr bæli sínu. En það kom öllum saman um, að 

enginn dauðlegur maður hefði getað afkastað slíku, og riðið 
svo marga herkæna og harðsnúna kristna riddara af baki. 

Uglan flaug út þegar náttaði og var á flökti yfir borginni 
meðan dimmt var og settist hún niður á húsþök og reykháfa. 
Flaug hún til konúngshallar einnar, sem gnæfði á hinum 
klettótta tindi Tóledóborgar og flögraði hingað og þángað 
nm víggarðana og virkisbustirnar, hleraði hún við hverja 
smugu, skygndist innum hvern glugga, þarsem ljós var inni, 
og ránghvolfdi í sér augunum; urðu tvær eða þrjár hirðmeyjar 


svo hræddar, er þær sáu hana, að þær féllu í aungvit. Kom hún 


ekki heim úr njósnarför þessari fyrr en farið var að elda aptur 
og roða á fjöllum; sagði hún þá kóngssyni hvað hún hafði 
séð og mælti: „þegar eg var að snuðra kríngum einn af hæztu 
turnunum á höllinni varð mér Litið inn um glugga og sá eg þá 
fagra kóngsdóttur. Hún lá í rúmi og hallaðist upp við svæfil 
og stóðu kríngum hana þjónustumenn og læknar, en hún 
vildi ekki þýðast hjálp þeirra né hjúkum. En er þeir voru 
farnir út, sá eg að hún tók bréf upp úr barmi sínum, las það og 
kyssti þvínæst á það hágrátandi, og svo mikill heimspekingur 
sem eg er, þá gat eg ekki að því gert, að eg komst við.“ 

Hjarta Ahmeds hrygðist mjög við þessi tíðindi. „Helzt 
til satt sagðirðu Eben Bónabben!“ mælti hann, „áhyggjur 
harmar og andvökur eru elskendanna hlutskipti. Guð varð- 
veili kóngsdótturina frá hinum skaðvænlegu áhrifum ástar- 
innar.“ 

“Allar fregnir frá Tóledó sönnuðu sögu uglunnar. Allur 
borgarlýðurinn var utan við sig af áhyggju og kvíða. Var 
nú búið að flytja kóngsdóttur upp í hæzta hallarturninn og 
öruggir verðir settir við alla bjágánga. Kóngsdóttir var 
yfirkomin af þúnglyndi, sem enginn vissi, hvernig á stóð, 
vildi hún einskis neyta og daufheyrðist við allri huggun. 
Höfðu hinir beztu læknar reynt við hana íþrótt sína og 

ekkert orðið ágengt; var það haft fyrir satt, að hún væri 
orðin fyrir gjörningum og lét konúngur gera heyrimkunnugt, 
að hver sem læknaði hana, skyldi fá dýrasta gimsteininn í 
gripahirzlu sinni. Þegar uglan heyrði auglýsingar þessarar 
getið, þafsem hún húkti út í horni, rak hún upp stór augu 
og varð enn íbyggnari á svipinn enn hún átti að sér. 

„Allah Akbar!“ sagði hún, „lánsmaður er sá, sem lækn- 
íngin tekst, ef hann aðeins veit, hvað hann á að kjósa sér 
úr gripahirzlu konúngs.“ j 

„Hvað áttu við, æruverða ugla?“ mælti Ahmed. 

„Heyr nú kóngsson!“ ansaði hún, „það, sem eg ætla 
að segja þér frá. Vér uglurnar erum miklir fróðleiksfuglar 
og gefnar fyrir að grúska í myrkrinu. Þegar eg hérna um 
nóttina var að flögra kríngum hallirnar og turnana í Tóledó 
varð eg vör við fornfræðislegt uglufélag, sem heldur fundi 
sína í slórum turni hvelfdum, þar sem gripir konúngs eru 
geymdir. Voru þær að ræða um lögun, letur og myndir á 
gömlum gimsteinum, um gull og silfurker þau, er lágu 
unnvörpum í gripasafninu, hvernig þau hefðu verið löguð á 
hverju landi og á hverri öld, en það sem þær höfðu mestan 
áhuga á, voru nokkur helgra manna bein og verndargripir, 
sem verið hafa í gripasafninu frá tímum Rauðreks mikla 
Gauta konúngs. þar á meðal voru sandalsviðar öskjur með 
stálgjörð utanum, er smíðuð vár í Austurheimi og grafið á 
töfraletur, sem engir kunna að lesa, nema fáeinir fjölvitríngar. 
Hafði félagið verið að ræða um öskjur þessar og áskript 
þeirra í lángan líma og höfðu hlotizt af því miklar orðadeilur. 
Þegar eg kom til, sal afgömul ugla, nýkomin frá Egypta- 
landi á öskjulokinu og leiddi hún rök að því, að í öskjunum 
væri geymd ábreiðan af hásæti Salómons konúngs hins 
spaka; kvað hún engan vafa vera á því, að hún hefði borizt 

til Tóledóborgar med Gyðingum, sem flýðu þángað eptir að 
Jórsalaborg var lögð í eyði.“ 

Kóngsson sat nokkra stund hugsandi eptir að uglan 
hafði flutt þessa fornfræðislegu ræðu til endað Tók hann 
þvínæst þannig til máls: „Eg heyrði spekinginn Eben 
Bónabben segja frá hinni undarlegu náttúru verndargrips 
þessa, sem hvarf þegar Jórsalaborg var unnin og allir hugðu 
glataðan. Þetta er sjálfsagt hulinn leyndardómur öllum kristn- 
um mönnum í Tóledó. Festi eg hendur á ábreiðunni, þá 
gel eg hrósað happi.“ 

Daginn eptir fór kóngsson úr hinum skrautlegu klæðum 
sínum og bjó sig viðhafnarlaust líkt og tíðkast með Aröbum 
þeim, er búa á eyðimörkum. Hann litaði sig mógulan í 
„ framan og mundi engum della í hug, að þar væri kominn 
hinn glæsilegi hermaður, sem vakti svo mikla undrun og 
ótta við burtreiðina. Lagði hann á stað til Tóledóborgar 
með staf í hönd og skreppu við hlið, og hafði á sér litla 
hjarðsveins pípu, gekk hann svo fyrir hlið konúngshallarinnar 
og bauðst Lil að lækna kóngsdóltur móti þeim verðlaunum, 
sem heilið var. Lá við sjálft, að varðmenn rækju hann 
burt með barsmíði. „Hvað ætli þú getir,“ sögðu þeir, 
„flökkudrengur frá Arabíu, þarsem hinir lærðustu menn hér 
á landi hafa orðið að gánga frá?“  Konúngur heyrði 
háreysti þeirra og skipaði þeim að leiða hinn arabiska 
mann á sinn fund. 

„þú voldugi konúngur!“ mælti Ahmed „eg er Bedúini 
frá Arabíu og hef alið meiri hlut æfi minnar í einveru úti 
á eyðimörkum. Þessir eyðislaðir eru, sem alkunnugt er, 
hæli djöfla og illra anda, sem æra okkur veslíngs smalana, 
Þegar við vökum einmana, skjólast þeir opt inni hjarðirnar 
og trylla þær; gera þeir enda úlfaldana óða, sem eru hinar 
mestu spektar skepnur. Saungur og hljóðfæralist er hið bezta 

ráð við meini þessu og kunnum við lög, sem gengið hafa 
mann frá manni, og þau leikum við og sýngjum til að fæla 
hina illu anda á burt. Þessi gáfa er mér ættgeng og hún 
er mér veitt svo sem mest má verða. — Sé nú dóttir þín 
haldin nokkru slíku meini, þá býðst eg til að gera hana 
alheila af því, og legg eg höfuð mitt að veði.“ 

Konúngur var vitur maður og vissi að Arabar eiga marga 
undarlega leyndardóma í vitum sínum og varð hann 
vonglaður, er hann heyrði kóngsson tala með slíku sjálfs- 
trausti.  Fylgdi hann honum undireins upp í turninn; voru 
á honum margar dyr og var herbergi kóngsdóttur efzt uppi 
í honum. Gluggarnir vissu út að grasbekk einum og lukt 
grindum ulanum, mátti þaðan sjá yfir Tóledóborg og allar 
sveitirnar í kring. Fyrir gluggunum héngu dökkleit tjöld, 
þvi kóngsdóttirin lá þar inni yfirkomin af geðveiki og vildi 
engri huggun sinna. 

Kóngsson settist á grasbekkinn og lék ýms arabisk lög 
á hljóðpípu sína; hafði hann lært þau af þjónum sínum í 
höllinni Generalife í Granada. Gaf kóngsdóttirin sig ekki 
að því, og læknarnir, sem við voru, hristu höfuðin og glottu 
með fyrirlitníngar og torlryggnis svip; loksins lagði kóngsson 
frá sér hljóðpípuna og saung með einföldu lagi ástarvísurn- 
ar, sem staðið höfðu í bréfinu, er hann fyrst sendi kóngs- 
dóttur til að birta henni elsku sína. 

Kóngsdóttirin kannaðist við vísurnar og færðist þá lifandi 
fögnuður um hjarta hennar; hún lypti upp höfði sínu og hlýddi 
á saunginn, — henni vöknaði um augu og hrundu fögur lárin 
eptir kinnum hennar, en brjóstin gengu upp og niður af 
geðshræringu. Var þá rétt komið að henni að biðjast þess, 
að saungmaðurinn yrði leiddur inn til hennar, en me€yjarleg 
blygðun aptraði henni. Konúngur sá, hvað henni bjó í huga 
og var Ahmed eptir hans boði leiddur inn. Vöruðust þau 

Ahmed og kóngsdóltir að koma upp um sig; þau litu aðeins 
hvert til annars, en það augnaráð var hverri orð gnótt auðugra. 
Aldrei hefir saunglistin unnið glæsilegri sigur en þenna. 
Nú var aptur kominn rósalitur á vánga kóngsdótturinnar, 
varirnar voru blómlegar og augun, sem fyrr voru orðin döpur, 
tindruðu nú af ljóma ástarinnar. 

Læknarnir gláptu forviða hver á annan, en konúngur 
horfði til Ahmeds med lotníngarfullri undrun. „þú frábæri 
úngi maður!“ mælti hann „héðanaf skalt þú vera æðsti hirð- 
læknir minn og skal saunglistin þín vera læknisdómur minn. 
Taktu nú fyrst um sinn við verðlaunum þínum, og kjóstu 
dýrasta gimsteininn úr gripahirzlu minni.“ 

„Konúngur!“ mælti Ahmed, „eg skeyti ekki um gull, 
silfur né dýrmæta sleina. Þú átt einn helgan dóm í hirzlu 
þinni, sem kominn er frá Serkjum þeim, er fyrrmeir ríktu 
í Tóledóborg, það eru sandalsviðaröskjur og er í þeim silkiá- 
breiða, — fá mér öskjurnar og þá er eg ánægður.“ 

Allir, sem viðstaddir voru, urðu hissa á því, hvað hinn 
arabiski maður beiddist lítils, og furðuðu þeir sig enn 
meira þegar sandalsviðar öskjurnar voru bornar inn og 
ábreiðan tekin upp úr þeim. Hún var úr grænu silki smáofnu 
og alþakin ebresku og kaldeisku letri. Hirðlæknarnir stúngu 
saman nefjum, yptu öxlum og hlóu að einfeldni þessa nýja 
læknis, sem lét sér lynda svo lélega borgun. 

„Þessi ábreiða,“ mælti kóngsson, „var fyrrmeir lögð 
yfir hásæti Salómons hins spaka; það sæmir vel að leggja 
hana fram fyrir fætur hinnar fegurstu meyjar.“ 

Að. svo mæltu breiddi hann áklæðið út á grasreitinn fyrir 
neðan legubekkinn, sem hafði verið borinn út handa kóngs- 
dólturinni; þvínæst settist hann niður við fætur hennar og 
mælii: 

„Hver fær við því spornað, sem ritað er í bók forlaganna? 

Spásögum stjörnuvitrínganna er framgengt orðið. Vila skalt 
þú konúngur! að við dóttir þín höfum lengi elskazt á laun. 
Eg er „pílagrímur ástarinnar.“ 

Óðara en hann hafði mælt þetta, tókst ábreiðan á lopt 
og sveif burt með kóngsson og kóngsdóttur. Konúngurinn 
og læknarnir mændu á eptir þeim gapandi og glápandi, 
Þþángaðtil ekki sázt nema einsog dökkleitur díll, þarsem þau 
bar við bjartleitt ský og hurfu þau samstundis út í bláan 
himingeiminn. E 

Konúngurinn varð hamslaus og kallaði á gripavörðinn. 
„Hverju gegnir slíkt?“ sagði hann, „því hefirðu fengið 
hundheiðnum manninum slíkan verndargrip í hendur ?“ 

„Æ, herra!“ svaraði hann, „við þekktum ekki náttúru 
ábreiðunnar og gálum ekki lesið letrið á öskjunum. En 
hafi það verið ábreiðan af hásæti Salómons hins spaka, 
þá er það vist, að henni fylgir mikil náttúra og getur 
hún borið eiganda sinn úr einum stað í annan yfir láð 
og lög.“ 

Nú dró konúngur að sér óvígan her og hélt til Granada 
til að elta Ahmed og dóttur sína. Sóktist honum leiðin 
seint og illa. Hann setti tjöld sín á sléttlendinu og sendi 
kallara til að heimta aptur dóttur sína. Kom konúngur 
sjálfur til móls við hann með alla hirð sína, en konúngurinn 
var arabiski saungmaðurinn, því Ahmed var seztur að völdum 
eptir föður sinn andaðan og Aðalgunna hin fagra var drottn- 
ingin hans. 

Kristni konúngurinn var fús til sátta, er hann varð þess 
áskynja, að dóttir hans fékk að halda trú sinni; gekk honum 
þó ekki guðhræðsla til, en konúngar eru jafnan tiltektasamir 
og reglufastir í trúarefnum. Nú gekk ekki á blóðugum bar- 
dögum, heldur Þátíðum og gleðiveizlum, en að því búnu 
sneri konúngur heim aptur tl Tóledóborgar og undi vel 

ferð sinni; en úngu hjónin ríktu viturlega og farsællega í 
Alhambra. 

Þess ber að geta, að þau uglan og páfagaukurinn höfðu 
fylgt kóngssyninum til Granada í hægum áfaungum; uglan 
ferðaðist ávallt um nætur og tafði við, þarsem ættingjar 
hennar áttu óðöl, en páfagaukurinn spjátraði sig á gleði- 
fundum heldra fólks í hverri borg, sem lá í vegi hans. 

Ahmed launaði þeim þakklátlega allan þann greiða, 
sem þau höfðu gert honum á pílagrímsferðinni. Ugluna 
gerði hann að æðsta ráðgjafa sínum, en páfagaukinn að 
hirðsiðameistara. Má því nærri geta, að aldrei hefir nokkru 
ríki verið belur stjórnað eða hirðsiðanna betur gætt en 
þar var. 

